b'\n_START_ARTICLE_\nHostal Vell\n_START_SECTION_\nDescripci\xc3\xb3\n_START_PARAGRAPH_\nCasalot de pedra renaixentista molt reformat durant el s. XVIII. \xc3\x89s un edifici de pedra de tres plantes amb planta rectangular que fa cantonada amb el C/ de les Eres. A la planta baixa trobem tres portes grans rectangulars i una a l\'extrem dret dovellada amb unes inscripcions epigr\xc3\xa0fiques molt curioses a la clau i la data "1566". La primera planta presenta tres portes balconeres amb llinda i balc\xc3\xb3 amb barana de forja, i una quarta que ha estat tapiat. Al pis superior hi ha quatre finestres quadrangulars senzilles i una en un dels extrems decorada amb motllura i ampit, damunt de la porta dovellada. La fa\xc3\xa7ana lateral presenta una finestra d\'arc de mig punt partida a la planta baixa, una finestra i un balc\xc3\xb3 rectangulars al primer pis i dalt de tot una estructura nova que forma un cos afegit. Un cartell de fusta a la fa\xc3\xa7ana ens indica que aquest edifici \xc3\xa9s "LA TORANESA CAF\xc3\x88-BAR 1566".'